
CRNA GORA	                                                                                     
OPŠTINA ŽABLJAK                                                               


       Komisija za raspodjelu sredstava 
        za podršku mladima u biznisu u opštini Žabljak

       Broj: 01-018/26-4583                                                                      Žabljak, 06.11.2026. godine 


Na osnovu člana 4 Odluke o kriterijumima, načinu i postupku raspodjele sredstava za podršku mladima u biznisu u opštini Žabljak broj: 01-018/26-4442 od 28.10.2026. godine,  Komisija za raspodjelu sredstava za podršku mladima u biznisu u opštini Žabljak, r a s p i s u j e
JAVNI KONKURS
ZA RASPODJELU SREDSTAVA ZA PODRŠKU MLADIMA U BIZNISU U OPŠTINI ŽABLJAK ZA 2026.GODINU

 
I – USLOVI ZA RASPODJELU SREDSTAVA
Predmet Konkursa je raspodjela sredstava za mlade u biznisu, iz Budžeta Opštine Žabljak za 2026. godinu, a na osnovu Odluke o kriterijumima, načinu i postupku raspodjele sredstava za podršku mladima u biznisu u opštini Žabljak broj: 01-018/26-4442 od 28.10.2026. godine.
Sredstva se dodjeljuju za biznis/poslovne ideje preduzetnicima i privrednim društvima u kojima su mladi (lica mlađa od 40 godina) nosioci biznisa - osnivač ili jedan od osnivača i izvršni direktor društva. 
Sredstva za podsticanje osnivanja i razvoj poslovanja dodjeljuju se društvima/preduzetnicima sa prebivalištem osnivača ili jednog od osnivača i izvršnog direktora najmanje 1 godinu do dana raspisivanja javnog konkursa, odnosno sa sjedištem na teritoriji opštine Žabljak.

U zapečaćenoj koverti, mladi koji započinju biznis prilažu:
· prijavu na konkurs za podršku mladima u biznisu (Obrazac 1);
· biznis plan (Obrazac 2);
· ovjerenu kopiju lične karte;
· potvrdu o neosuđivanosti za krivična djela protiv privrede i krivična djela protiv imovine;
· pismo preporuka ili namjera;
· potvrdu o prebivalištu, u skladu sa članom 3 stav 2 odluke.

U zapečaćenoj koverti, mladi koji planiraju razvoj poslovanja prilažu:
· prijavu na konkurs za podršku mladima u biznisu (Obrazac 1);
· biznis plan (Obrazac 2);
· ovjerenu kopiju lične karte;
· potvrdu o neosuđivanosti za krivična djela protiv privrede i krivična djela protiv imovine;
· potvrdu o prebivalištu, u skladu sa članom 3 stav 2 odluke;
· pismo preporuka ili namjera;
· rješenje o upisu krajnjeg korisnika u CRPS;
· rješenje o registraciji za PDV ako je krajnji korisnik obveznik PDV-a;
· važeći statut društva;
· original ili ovjerenu kopiju obrasca potpisa lica ovlašćenih za zastupanje (OP) i važeći karton deponovanih potpisa;
· potvrdu Uprave prihoda i carina o urednom izmirivanju poreza i doprinosa ne stariju od 30 dana;
· komplet obrazaca za godišnje račune (Bilans stanja, Bilans uspjeha, Bruto bilans (Zaključni list), Analitiku kupaca i dobavljača za prethodnu godinu, izuzev kod biznisa koji nijesu u obavezi da sastavljaju finansijske izvještaje;
· odgovarajući obrazac za poslednji mjesec uplate poreza i doprinosa za zaposlene ovjeren od Uprave prihoda i carina, kao dokaz o broju zaposlenih;



Napomena 1: Navedena dokumentacija treba da bude potpisana i pečatirana u formi originala ili ovjerene kopije.
Napomena 2: Društvo/preduzetnik koje je za realizaciju biznis plana koristilo budžetska sredstva, po javnom konkursu u 2025. godini, prilaže i izvještaj o realizaciji biznis plana, sa detaljnim opisom faza realizacije i detaljnim obrazloženjem eventualnih odstupanja, uključujući i finansijski izvještaj sačinjen u skladu sa posebnim propisom (detaljan finansijski izvještaj o utrošenim sredstvima za prethodnu godinu, sa kopijama računa, ugovora po kojima su plaćani, izvoda banke i ovjerenom uplatnicom kao dokaz o plaćanju i narativni izvještaj sa tabelarnim pregledom troškova za utrošena sredstva).
Ukoliko društvo/preduzetnik ne dostavi tražene izvještaje o realizovanom biznis planu iz 2025. godine, koji je finansiran iz Budžeta Opštine Žabljak, ne može učestvovati u raspodjeli sredstava za 2026. godinu i dužno je izvršiti povraćaj sredstava dodijeljenih po osnovu javnog konkursa u 2025. godini.


II – KRITERIJUMI ZA RASPODJELU
Jedno društvo/preduzetnik može konkurisati sa najviše jednim biznis planom.
Odlukom o budžetu Opštine Žabljak za 2026.godinu, sredstva za podršku mladima u biznisu, planirana su u iznosu od 20,000.00 €.
Maksimalan iznos dodijeljenih sredstava za izabrani biznis plan ne može iznositi više od 20% od ukupnog iznosa predviđenog Budžetom Opštine Žabljak za podršku mladima u biznisu, što iznosi do 4,000.00 €.
Zaključkom Privrednog savjeta Opštine Žabljak sa XXV sjednice održane dana 15.10.2026. godine, definisane su sledeće prioritetne oblasti u kojima će se pružiti finansijska podrška za realizaciju biznis planova za mlade u biznisu za 2026.godinu, i to:

· razvoj poslovanja koji doprinosi produženju turističke sezone;
· uvođenje novih proizvoda, usluga i poslovnih modela na lokalno tržište;
· razvoj ruralnog preduzetništva.

Napomena 3: Biznis plan vezan za prioritetnu oblast, imaće bodovnu prednost u odnosu na biznis planove vezane za ostale oblasti iz člana 11 Odluke o kriterijumima, načinu i postupku raspodjele sredstava za podršku mladima u biznisu u opštini Žabljak, shodno ovoj Odluci i Listi za ocjenjivanje koja je sastavni dio Odluke.


Biznis planovi koji se neće podržati su:

· Aktivnosti koje su u nadležnosti ili odgovornosti Vlade, kao što je formalno
            obrazovanje, formalna zdravstvena zaštita i sl.;
· Biznis planovi kojima se traže finansijska sredstva za kupovinu i raspodjelu humanitarne pomoći;
· Biznis planovi koji podrazumijevaju nabavku ili dopunu asortimana proizvoda radi stavljanja u prodaju;
· Biznis planovi koji se isključivo temelje na jednokratnoj izradi, pripremi i štampanju knjiga, brošura, biltena, časopisa i slično, ukoliko objava takvih publikacija nije dio nekog šireg programa ili sveobuhvatnijih i kontinuiranih aktivnosti;
· Aktivnost koja se smatra nezakonitom ili štetnom po okolinu i opasnom za ljudsko zdravlje: igre na sreću, duvan, alkoholna pića (izuzev proizvodnje vina i voćnih rakija);
· Aktivnosti iz oblasti poljoprivrede iz razloga što su iste za podršku planirane kroz aktivnosti Agrobiznis info centra i resornog ministartsva, izuzev aktivnosti za razvoj ruralnog turizma;
· Nemoralne i nelegalne aktivnosti.










Dodjela sredstava za biznis plan vrši se na osnovu sledećih kriterijuma:

Pozitivni kriterijumi su:(kriterijumi usaglašeni sa stavkama iz Bodovne liste)
1) Vezanost biznis plana za oblasti navedene u članu 11 odluke;
2) Prednost imaju početnici odnosno lica koja započinju posao – START UP;
3) Prednost imaju društva/preduzetnici čiji biznis plan uključuje zapošljavanje lica sa teritorije opštine Žabljak;
4) Biznis plan nudi sve podatke koji su neophodni za početak, vođenje biznisa i njegovo uspješno poslovanje u budućnosti;
5) Biznis plan nudi predloge za finansiranja poslovne ideje iz sopstvenih i/ili drugih izvora finansiranja;
6) Inovativni aspekt biznis plana;
7) Povezanost biznis plana sa prethodnim aktivnostima društva/preduzetnika;
8) Podaci o društvu/preduzetniku (zapošljava veći broj lica, ima razvijene kapacitete i ostvarene rezultate);
9) Obrazloženje biznis plana.

Eliminatorni kriterijumi su:
1) Nedostatak formalnih uslova za kandidovanje biznis plana (nepotpuna ili netačna dokumentacija);
2) Neadekvatan biznis plan (ne korespondira sa odredbama čl.16 Odluke);
3) Nedostajanje izvještaja o realizaciji biznis plana koji je podržan na osnovu konkursa iz 2025. godine. 


Napomena 4: Društvo/preduzetnik koji je bio korisnik sredstava, može ponovo konkurisati pri čemu se njegova prijava posebno vrednuje u odnosu na ostvarene rezultate prethodno podržanog projekta,  kao i razvojnu i inovativnu komponentu novog biznis plana.



III – PRIJAVLJIVANJE NA KONKURS 
Prijava na Konkurs podnosi se na propisanim obrascima, a to su : 
Prijavni obrazac (Obrazac 1) i Model za izradu biznis plana (Obrazac 2).
Prijavni obrasci se mogu preuzeti sa web sajta Opštine www.zabljak.me.

Prijavni obrazac (Obrazac 1) sadrži sledeće podatke:
· Ime i prezime, JMBG, adresa prebivališta, PIB i PDV broj za registrovane;
· podatke o registraciji;
· oblast u kojoj djeluje;
· sjedište;
· rubriku – ostalo u kojoj se upisuju dodatne informacije o biznis planu, koje su od uticaja za odlučivanje Komisije, a nisu sadržane u ostalim rubrikama obrasca (ko, što, kako, kada, gdje ) i
· naznaku da za tačnost datih podataka odgovara društvo/preduzetnik odnosno ovlašćeno lice u društvu.

Model za izradu biznis plana (Obrazac 2)  sadrži sledeće podatke:

1. Osnovne podatke:
· Rezime, 
· Misija i cilj projekta,
· Podaci o društvu i
· Analiza dosadašnjeg poslovanja.
2. Analiza tržišta:
· Prodajno tržište,
· Nabavno tržište,
· Analiza konkurencije,
3. Proizvod, proizvodni program;

4. Zaposlenost i kvalifikaciona struktura;
5. Lokacija;
6. Predračun investicionih ulaganja;
7. Izvori finansiranja;
8. Rashodi poslovanja;
· Investicioni troškovi (amortizacija, investiciono održavanje, kamate, osiguranje) i
· Tekući troškovi (materijalni troškovi, obračun bruto zarada, ostali nematerijalni troškovi);
9. Zaključak i prateća dokumentacija.

 
Prijava na Konkurs podnosi se na propisanim obrascima Komisiji i predaje neposredno na pisarnicu Službe predsjednika opštine Žabljak ili putem pošte na adresu: OPŠTINA ŽABLJAK – TRG DURMITORSKIH RATNIKA 1, 84220 ŽABLJAK, sa naznakom: „ZA KONKURS ZA RASPODJELU SREDSTAVA ZA PODRŠKU MLADIMA U BIZNISU U OPŠTINI ŽABLJAK ZA 2026.GODINU - NE OTVARATI PRIJE SJEDNICE KOMISIJE”.

	Komisija je dužna da donese Odluku o raspodjeli sredstava za podršku mladima u biznisu, u roku od 30 dana od dana zatvaranja konkursa.

Za sve dodatne informacije kontaktirati predsjednicu Komisije, tel. 069 057 134.


IV – ROK ZA PODNOŠENJE DOKUMENATA 
Prijava na konkurs se podnosi u roku od 15 dana od dana objavljivanja, odnosno od 10.11.2026. godine do 24.11.2026.godine.

Neblagovremene prijave neće se razmatrati.

Javni konkurs je objavljen u sredstvima javnog informisanja - u dnevnom listu Pobjeda, na oglasnim tablama Opštine i na web sajtu Opštine Žabljak www.zabljak.me.



                                                                   
    Predsjednica Komisije,
                                                                                                                      Stanojka Vemić

